cyanic-selkie/wikianc huggingface dataset:
Eurobeat
Η πρώτη χρήση της λέξης "Εurobeat"
Ο ήχος αυτής της πρώτης μορφής της Eurobeat στηρίχθηκε κυρίως στο πώς οι Βρετανοί αντιλαμβανόντουσαν την "Italo Disco", όταν την άκουγαν στις διακοπές τους ανά την Ευρώπη, όπως και στην Ελλάδα, όπου η Italo Disco ήταν πολύ δημοφιλής.
Ο όρος "Eurobeat" χρησιμοποιήθηκε επίσης και για τις πρώτες χορευτικές επιτυχίες των Pet Shop Boys, αλλά και άλλων Βρετανικών συγκροτημάτων, που ξέφευγαν από τα κλισέ της New Wave και βάδισαν σε πιο χορευτικές - για την εποχή τους - καταστάσεις.
Αυτές οι "Eurobeat" επιτυχίες (βρετανικά ποπ χορευτικά τραγούδια με "ευρωπαϊκό" ρυθμό), σταδιακά κατέκτησαν την κορυφή των πωλήσεων στη Μεγάλη Βρετανία και την Ευρώπη και ξεκίνησαν να έχουν μία κάποια παρουσία και στις ΗΠΑ, κυρίως μέσω ενημερωτικών ραδιοφωνικών εκπομπών. Η παρουσία τους στους ραδιοσταθμούς της Νέας Υόρκης ενέπνευσε λατινογενείς (ή λατινόφωνους) καλλιτέχνες να εξελίξουν ένα δικό τους παραπλήσιο είδος μουσικής, που σήμερα κατέληξε και ονομάζεται "Freestyle" ή "Latin Freestyle".
Την κατάσταση αυτή την βοήθησε ακόμα περισσότερο η εμφάνιση του Ευρωπαϊκού MTV Europe, μέσω της εκπομπής "Braun European Top 20". Η συγκεκριμένη εκπομπή μεταδιδόταν μεταξύ του καλοκαιριού του 1987 έως και τα τέλη του 1990 στο αμερικανικό MTV (στην εκδοχή της Ν. Υόρκης), κι έτσι οι Αμερικάνοι είχαν την ευκαιρία να παρακολουθήσουν βιντεοκλίπ από την Ευρώπη, για τα οποία τότε δεν υπήρχε άλλος τρόπος να δουν, και να εμπνευστούν από αυτά στις δικές τους χορευτικές παραγωγές.
Η βρετανική Eurobeat έχασε την εμπορικότητά της το καλοκαίρι του 1988, μία περίοδο που οι Βρετανοί ονομάζουν "Summer of Love": ήταν η περίοδος που εμφανίστηκαν στην Ευρώπη νέα είδη μουσικής με άμεση αποδοχή, όπως η Rave, η Acid, η Techno και η Trance. Εξαίρεση στην πτώση της δημοτικότητας της Eurobeat αποτέλεσε η Κάιλι Μινόγκ και ο Τζέισον Ντόνοβαν, έως και τα μέσα του 1990. Έως και το καλοκαίρι του 1989, η λέξη "Eurobeat" εξαφανίστηκε από την Βρετανική και Ευρωπαϊκή αγορά και αντικαταστάθηκε από άλλους μουσικούς όρους, όπως Eurodance, Europop και -μετά από το 1992- Eurohouse.
Ως "Eurobeat" χαρακτηρίζονται και κάποιες ιταλικές παραγωγές μεταξύ του 1986-1988, που διαφοροποιήθηκαν από την ενορχήστρωση και τις τυπικές δομές της Italo Disco, με νεωτερισμούς που ενέπνευσαν οι παραγωγές των Stock, Aitken και Waterman. Τέτοια παραδείγματα αποτελούν οι Sabrina Salerno, το συγκρότημα Spagna και το συγκρότημα Baltimora.
Η "Eurobeat" στην Ιαπωνία
Στα τέλη του 1985, ο όρος "Eurobeat" μεταφέρθηκε στην ιαπωνική αγορά για να περιγράψει όλες τις εκεί μουσικές εισαγωγές από την Ευρώπη, που δεν προέρχονταν από τη Μεγάλη Βρετανία. Οι εισαγωγές αυτές ήταν κυρίως Italo Disco επιτυχίες από την Ιταλία και τη Γερμανία. Αυτός ο ήχος αμέσως πλαισίωσε μουσικά ένα τοπικό κίνημα χορευτικού τρόπου διασκέδασης, που ονομάζεται "Para Para" και είχε παρουσία στην Ιαπωνία ήδη από τις αρχές της δεκαετίας του 1980.
Οι Ιάπωνες είχαν οικειοποιηθεί τον ήχο της Italo Disco, εξαιτίας της απίστευτης εκεί επιτυχίας του γερμανικού συγκροτήματος Arabesque. Όταν το συγκρότημα αυτό διαλύθηκε το 1984, κυκλοφόρησαν στην Ιαπωνία (και στην Ελλάδα) 2 singles τους, το 1985 και το 1986, των οποίων την παραγωγή και το μιξάζ έκανε ο Michaele Cretu (των Enigma και του τραγουδιού "Samurai"), σε "italo-disco" στυλ.
Η μετέπειτα επιτυχία της Sandra σε Ευρώπη και Ιαπωνία (υπήρξε η βασική τραγουδίστρια των Arabesque) βοήθησε περισσότερο στην εξάπλωση της Italo Disco στην Ιαπωνία. Αυτή η επιτυχία απέσπασε την προσοχή πολλών παραγωγών italo-disco μουσικής εκείνης της εποχής (κυρίως Ιταλούς και Γερμανούς), που άρχισαν να παράγουν τραγούδια μόνο για την ιαπωνική αγορά, με αρκετή επιτυχία. Αυτές οι παραγωγές, άγνωστες στον υπόλοιπο κόσμο, ακόμα και στις χώρες παραγωγής τους, στην Ιαπωνία χαρακτηρίζονταν ως "Eurobeat" (ευρωπαϊκός ρυθμός).
Όταν στα τέλη της δεκαετίας του '80 η Italo Disco έπαψε να παράγεται στην Ευρώπη, οι Ιταλοί παραγωγοί συνέχισαν να παράγουν Italo Disco τραγούδια για την ιαπωνική αγορά, κάτι που συνεχίζει ακόμα και σήμερα. Οι παραγωγές αυτές εξέλιξαν τον ήχο και τον έκαναν πιο γρήγορο. Σήμερα καλούνται Super Eurobeat και Eurobeat Flash, ωστόσο σταδιακά απέκτησαν πολλές διαφοροποιήσεις, ώστε να καταλήξουμε σήμερα το σύνολο αυτής της μουσικής σκηνής να καλείται απλά "Eurobeat" ή - στην Ευρώπη - Super Eurobeat.
Συνοπτική εξήγηση της Γιαπωνέζικης (Super) Eurobeat
Η Super Eurobeat δεν χαρακτηρίζεται από τους στίχους της, που συνήθως δεν βγάζουν καν νόημα, αλλά από τον ήχο της και κυρίως το μελωδικό ηλεκτρονικό ρεφρέν της, που οι Ιάπωνες καλούν Sabi (προέρχεται από την λέξη "Sabishigaru" που σημαίνει "να θυμάσαι κάποιον" ή κάτι).
Αυτές οι ιαπωνικές παραγωγές άλλοτε θυμίζουν αυθεντικά Italo Disco τραγούδια και άλλοτε γρήγορα "εύπεπτα" Eurodisco τραγούδια με περίεργες και άσχετες ενορχηστρώσεις. Πάντα όμως ο ήχος θυμίζει κάτι το προηγούμενο και πάντα αυτό το "προηγούμενο" οδηγεί στην Italo Disco της δεκαετίας του 1980.
Η δομή της Ιαπωνικής Eurobeat
Η γιαπωνέζικη Eurobeat είναι πολύ τυποποιημένη και προβλέψιμη. Όλα τα τραγούδια ακολουθούν την εξής δομή:
(intro) → riff (musical synth) → melo (verse) → melo 2 (γέφυρα) → sabi (chorus) → riff (musical synth) → outro
Η Eurobeat έχει ιδιαίτερα περίπλοκο ρυθμό και έχει χορογραφία, συγκεκριμένες δηλαδή φιγούρες που χορεύονται στη σειρά που καθένας επιθυμεί. Ένα άλλο χαρακτηριστικό της είναι ότι οι στίχοι της, που σπάνια βγάζουν νόημα, εμπεριέχουν "παραδοσιακά" μία από τις λέξεις Love, Baby, Fire. Ο τίτλος των τραγουδιών επίσης, συνήθως τραγουδιέται στην αρχή του πρώτου chorus.
Στην Ιαπωνική Eurobeat, κάθε δισκογραφική εταιρία έχει τον δικό της ήχο, που τον διαφοροποιεί λίγο από της υπόλοιπες. Η πλέον διαχρονική εταιρία, είναι η "A Beat C", που οι παραγωγές της θυμίζουν έντονα Italo Disco σε πιο γρήγορο ρυθμό. Υπάρχει ωστόσο και η "Boom Boom Beat", με πολλές House επιρροές, κυρίως από την Eurohouse της δεκαετίας του 1990. Άλλες δισκογραφικές εταιρίες που διαφοροποιούν τον ήχο της Eurobeat είναι η "Delta" (με επιρροές από την βρετανική Eurobeat), η "Hi-NRG Attack" (με πιο αμερικάνικο ήχο), η "Time" (την χαρακτηρίζουν οι μεγάλες εισαγωγές των τραγουδιών και η έλλειψη τέλους - τα τραγούδια απλά κάνουν fade out), η "Vibration" (διαφοροποιείται στην ενορχήστρωση και στους στίχους των παραγωγών της) και η "SCP Music", που θυμίζει την "A Beat C", απλά προσθέτει στις ενορχηστρώσεις κιθάρες.
Η "Time" είναι η γνωστή ιταλική "Time Records", στην οποία κατά της αρχές της δεκαετίας του 1980 κυκλοφόρησαν μερικές από μεγαλύτερες Italo Disco επιτυχίες.
Η Eurobeat στην Ελλάδα
Στην Ελλάδα ακούστηκε για πρώτη φορά ο όρος "Eurobeat", όταν ξεκίνησε να αναμεταδίδεται το MTV Europe στην Αθήνα, το 1988. Υπήρχαν αρκετοί γνωστοί DJ της εποχής που χρησιμοποιούσαν τον όρο "Eurobeat" στις ραδιοφωνικές εκπομπές τους ήδη από το 1987, κυρίως από τον Αθήνα 9,84 και τον Antenna Radio. Στην Ελλάδα ονομάζονταν Eurobeat τα εμπορικά χορευτικά τραγούδια από την Αγγλία. Έως και το 1990, στα δισκάδικα της Αθήνας υπήρχαν ράφια δίσκων με τίτλο "Eurobeat".
Εξωτερικοί σύνδεσμοι
Κατηγορία:Μουσικά είδη
Μίλοβαν Τζίλας
Ο Μίλοβαν Τζίλας (σερβικά κυριλλικά: Милован Ђилас, Πόντμπιστσε, 12 Ιουνίου 1911 - Βελιγράδι, 20 Απριλίου 1995) ήταν Γιουγκοσλάβος κομμουνιστής πολιτικός, θεωρητικός και συγγραφέας. Ήταν κεντρική μορφή του κινήματος των Παρτιζάνων κατά τη διάρκεια του Β΄ Παγκοσμίου Πολέμου, καθώς και στη μεταπολεμική κυβέρνηση. Αυτοπροσδιοριζόμενος ως δημοκρατικός σοσιαλιστής ο Τζίλας έγινε ένας από τους πιο γνωστούς και διακεκριμένους αντιφρονούντες στη Γιουγκοσλαβία και σε ολόκληρη την Ανατολική Ευρώπη.
Επαναστάτης
Γεννημένος στο Πόντμπιστσε κοντά στο Μόικοβατς, Βασίλειο του Μαυροβουνίου, προσχώρησε στο Κομμουνιστικό Κόμμα Γιουγκοσλαβίας ως φοιτητής του Πανεπιστημίου του Βελιγραδίου το 1932. Ήταν πολιτικός κρατούμενος το 1933-36. Το 1938 εξελέγη στην Κεντρική Επιτροπή του Κομμουνιστικού Κόμματος και έγινε μέλος του Πολιτικού Γραφείου του το 1940. Τον Απρίλιο του 1941, όταν η Ναζιστική Γερμανία, η Φασιστική Ιταλία και οι σύμμαχοί τους νίκησαν το Βασιλικό Γιουγκοσλαβικό Στρατό και διαμέλισαν το Βασίλειο της Γιουγκοσλαβίας, ο Τζίλας βοήθησε το Γιόσιπ Μπροζ Τίτο να δημιουργήσει τη Γιουγκοσλαβική Παρτιζάνικη αντίσταση και ήταν διοικητής ανταρτών κατά τη διάρκεια του πολέμου. Μετά την επίθεση της Γερμανίας στη Σοβιετική Ένωση στις 22 Ιουνίου (Επιχείρηση Μπαρμπαρόσα) η Κεντρική Επιτροπή του Κομμουνιστικού Κόμματος της Γιουγκοσλαβίας (KΚΓ) αποφάσισε ότι είχαν δημιουργηθεί οι συνθήκες για ένοπλο αγώνα και, στις 4 Ιουλίου, ενέκρινε την απόφαση για την έναρξη της εξέγερσης. Ο Τζίλας απεστάλη στο Μαυροβούνιο για να οργανώσει και να δυναμώσει τον αγώνα ενάντια στην Ιταλική κατοχική δύναμη, που στις 12 Ιουλίου 1941 ανακήρυξε το φασιστικό κράτος-μαριονέτα του Βασιλείου του Μαυροβουνίου υπό το Σέκουλα Ντρλιέβιτς, που ελεγχόταν στενά από τις Ιταλικές αρχές του έμπιστου του Μουσολίνι Αλεσάντρο Μπιρόλι. Η εξέγερση στο Μαυροβούνιο, στην οποία διαδραμάτισε σημαντικό ρόλο ο Τζίλας, ήταν εθνική, διαπερνώντας τις ιδεολογικές γραμμές, και μεγάλες περιοχές του Μαυροβουνίου απελευθερώθηκαν γρήγορα. Ο Τζίλας παρέμεινε στο Μαυροβούνιο μέχρι τον Νοέμβριο.
Στις αρχές Νοεμβρίου του 1941 ο Τίτο απομάκρυνε το Τζίλας από τη διοίκηση των κομμουνιστικών δυνάμεων στο Μαυροβούνιο λόγω των λαθών του κατά τη διάρκεια της εξέγερσης, συμπεριλαμβανομένων των "αριστερών λαθών" του. Ο Τίτο τόνισε ότι ο Τζίλας έκανε λάθη επειδή οργάνωσε μια μετωπική πάλη στρατών εναντίον ενός πολύ ισχυρότερου εχθρού, αντί να συνδέσει τον αγώνα των Παρτιζάνων με την εξέγερση του λαού και να υιοθετήσει τις παρτιζάνικες μεθόδους αντίστασης. Ο Τζίλας διορίστηκε εκδότης του έντυπου Borba, του κύριου οργάνου προπαγάνδας του κόμματος.
Ο Τζίλας έφυγε στη συνέχεια για την ελεγχόμενη από τους κομμουνιστές πόλη Ούζιτσε της Σερβίας, όπου ανέλαβε την εργασία του στη Borba. Μετά την απόσυρση του Ανώτατου Διοικητή Τίτο και άλλων ηγετών του Κόμματος στη Βοσνία ο Τζίλας παρέμεινε στο Νόβα Βάρος στη Ράσκα (στα σύνορα μεταξύ Σερβίας και Μαυροβουνίου). Από εκεί υποχώρησε με τις μονάδες υπό τη διοίκησή του εν μέσω του χειμώνα και υπό δύσκολες συνθήκες για να συμμετάσχει στο Γενικό Επιτελείο. Τότε δεν υπήρχαν σοβαρές διαφορές κομμουνιστών και μη μεταξύ των ανταρτών'
Εμφύλιος πόλεμος και οικοδόμηση του κράτους
Μόνο το Μάρτιο του επόμενου έτους επέστρεψε ξανά στο Μαυροβούνιο, όπου εν τω μεταξύ είχε ξεσπάσει εμφύλιος πόλεμος μεταξύ των Παρτιζάνων και των Τσέτνικ. Ο Μόμτσιλο Τσέμοβιτς, που έχει ασχοληθεί κυρίως με αυτή την περίοδο της πολεμικής δράσης του Τζίλας, πίστευε ότι η Κεντρική Επιτροπή του ΚΚΓ και το Γενικό Επιτελείο είχαν στείλει το Τζίλας να διαπιστώσει την πραγματική κατάσταση των πραγμάτων και να απολύσει τους υπεύθυνους κομμουνιστές ηγέτες.
Το Μάρτιο του 1944, πήγε ως μέλος της στρατιωτικής - και κομματικής - αποστολής στη Σοβιετική Ένωση. Εκεί συναντήθηκε μεταξύ άλλων με το Γκεόργκι Δημητρόφ, το Βιατσεσλάβ Μόλοτοφ και τον Ιωσήφ Στάλιν. Αγωνίστηκε με τους Παρτιζάνους για την απελευθέρωση του Βελιγραδίου από τη Βέρμαχτ. Με την ίδρυση της Ομοσπονδιακής Λαϊκής Δημοκρατίας της Γιουγκοσλαβίας ο Τζίλας έγινε αντιπρόεδρος στην κυβέρνηση του Τίτο. Αργότερα ισχυρίστηκε ότι είχε σταλεί τότε να πιέσει τους Ιταλούς να αποσυρθούν από την Ίστρια.
Ο Τζίλας απεστάλη στη Μόσχα για να συναντήσει το Στάλιν και πάλι το 1948 για να προσπαθήσει να γεφυρώσει το χάσμα μεταξύ Μόσχας και Βελιγραδίου. Έγινε ένας από τους κορυφαίους κριτικούς των προσπαθειών του Στάλιν να φέρει τη Γιουγκοσλαβία υπό μεγαλύτερο έλεγχο της Μόσχας. Αργότερα εκείνη τη χρονιά η Γιουγκοσλαβία διέρρηξε τις σχέσεις της με τη Σοβιετική Ένωση και αποχώρησε από την Κομινφόρμ, εγκαινιάζοντας την περίοδο του Ινφόρμπιρο.
Αρχικά οι Γιουγκοσλάβοι κομμουνιστές, παρά τη ρήξη με το Στάλιν, παρέμειναν σκληροπυρηνικοί όπως και πριν, αλλά σύντομα άρχισαν να ακολουθούν μια πολιτική ανεξάρτητου σοσιαλισμού που πειραματιζόταν με την εργατική αυτοδιαχείριση στις κρατικές επιχειρήσεις. Ο Τζίλας είχε μεγάλη συμμετοχή σε αυτό, αλλά άρχισε να πηγαίνει τα πράγματα περαιτέρω. Έχοντας ευθύνη για την προπαγάνδα, δημιούργησε μια πλατφόρμα για νέες ιδέες και έβγαλε ένα νέο περιοδικό, τη Nova Misao («Νέα Σκέψη»), στο οποίο δημοσίευε σειρά άρθρων, που θεωρούντο όλο και περισσότερο ελευθερόφρονα.
Αντιφρονών
Τον Απρίλιο της ίδιας χρονιάς αποχώρησε από την Ένωση Γιουγκλοσλάβων Κομμουνιστών. Ύστερα από την αποχώρησή του ο Τζίλας εξέφρασε την άποψη πως η κομματική γραφειοκρατία μεταλλάσσεται σε νέα εκμεταλλευτική τάξη που οικειοποιείται τον πλούτο της χώρας μέσω της "κολλεκτιβοποίησης" της οικονομίας στον Υπαρκτό Σοσιαλισμό. Συνέχισε επιπλέον να υποστηρίζει την κατάργηση του μονοκομματικού συστήματος και πρότεινε την εγκαθίδρυση πολυκομματικής δημοκρατίας. Με την μετατροπή του σε μεταρρυθμιστή σοσιαλιστή, ο Τζίλας απομακρύνθηκε από το Μαρξισμό και τον κομμουνισμό, στους οποίους άσκησε έντονη κριτική. Στην κριτική του ο Τζίλας ταυτίστηκε σε μεγάλο βαθμό τόσο με τη δυτική σοσιαλδημοκρατία όσο και με το φιλελευθερισμό.
Μετά τη διαγραφή του φυλακίστηκε για δηλώσεις που έκανε στο δυτικό Τύπο. Το 1956 φυλακίστηκε λόγω της υποστηριξής του στην Ουγγρική Επανάσταση την οποία χαιρέτησε ως την αρχή του τέλους του κομμουνισμού, άποψη που διατύπωσε στο αμερικάνικο περιοδικό The New Leader. Για τις απόψεις του, καθώς και για χειρόγραφα τα οποία έστελνε σε περιοδικά της Δύσης φυλακίστηκε αρκετές φορές. Το 1957, στο βιβλίο του Η Νέα Τάξη, Ανάλυση του Κομμουνιστικού Συστήματος, κατηγόρησε ανοιχτά την ΕΣΣΔ ως υπεύθυνη για την Σφαγή του Κατύν, ως αποτέλεσμα της μισαλλοδοξίας του σοβιετικού κομμουνισμού και του σταλινισμού και ως προσπάθεια εξόντωσης των πιθανών μελλοντικών αντιπάλων και διαφωνούντων του καθεστώτος. Το 1966 αμνηστεύτηκε και μεταφέρθηκε στο Βελιγράδι, όπου έζησε υπό την επιτήρηση των αρχών. Κατά τον Πόλεμο του Βιετνάμ υποστήριξε τις Ηνωμένες Πολιτείες Αμερικής καθώς πίστευε πως η εξάπλωση του κομμουνισμού σε νέες χώρες θα έφερνε πιο κοντά την πιθανότητα ενός παγκόσμιου ολοκαυτώματος.
Κατά τη διάρκεια της Περεστρόικα, ο Τζίλας εξέφρασε την άποψη πως το μεγάλο λάθoς του Μιχαήλ Γκορμπατσώφ είναι η θέληση του να μεταρρυθμίσει ένα σύστημα και όχι να το αντικαταστήσει. Επιπλέον υποστήριξε την άποψη πως το κομμουνιστικό σύστημα είναι απόλυτα διεφθαρμένο και αποτυχημένο.
Πέρα από τα φιλοσοφικά βιβλία του, ο Τζίλας αφιερώθηκε και στη λογοτεχνία. Το πιο γνωστό έργο του που εκδόθηκε στην Ελλάδα είναι το Χώρα δίχως Δικαιοσύνη, βιβλίο το οποίο έγραψε για τα δύσκολα νεανικά του χρόνια στο Μαυροβούνιο καθώς και για την προσωπική και συναισθηματική ζωή του στα χρόνια εκείνα.
Απόψεις για τη διάλυση της Γιουγκοσλαβίας και της Σοβιετικής Ένωσης
Στις αρχές της δεκαετίας του '80 ο Τζίλας προέβλεψε τη διάλυση της Γιουγκοσλαβίας, παρά τη διαφωνία του με κάθε μορφή εθνικισμού. Προέβλεψε ότι αυτό θα συνέβαινε σε εθνοτική και γραφειοκρατική εθνικιστική κατεύθυνση λόγω της απώλειας του Τίτο:"'Το σύστημα μας ήταν δομημένο για να διαχειρίζεται μόνο ο Τίτο. Τώρα που ο Τίτο έχει φύγει και η οικονομική μας κατάσταση γίνεται κρίσιμη θα υπάρξει μια φυσική τάση για μεγαλύτερη συγκέντρωση της εξουσίας αλλά αυτή η συγκέντρωση δεν θα πετύχει γιατί θα αντιμετωπίσει την εθνοπολιτικές βάσεις των στις δημοκρατίες. Δεν είναι ένας κλασικός εθνικισμός, αλλά ένας πιο επικίνδυνος, γραφειοκρατικός εθνικισμός, βασισμένος στο οικονομικό συμφέρον και έτσι θα αρχίσει να καταρρέει το γιουγκοσλαβικό σύστημα »".
Όταν άρχισε να συντελείται η Διάλυση της Γιουγκοσλαβίας ο Τζίλας εξέφρασε την άποψη πως προκειμένου να αποφευχθεί ο εμφύλιος, θα πρέπει να διατηρηθεί ως κράτος η Γιουγκοσλαβία, με ταυτόχρονη όμως θέσπιση ισότητας μεταξύ των εθνών της, με εγκαθίδρυση πολυκομματικής δημοκρατίας-αφού οι νέες κυβερνήσεις που προέκυψαν ήταν αυταρχικές-, με εγκαθίδρυση Οικονομίας της αγοράς, αφού η κρατική οικονομία συνέχιζε να κυριαρχεί, δημιουργία νέου νομικού συστήματος και διάλυση των παραστρατιωτικών ομάδων. Αργότερα εξέφρασε τη σφοδρή διαφωνία του με το Σλόμπονταν Μιλόσεβιτς και με τις εθνικιστικές τάσεις στην πρώην Ενιαία Γιουγκοσλαβία. Μάλιστα υποστήριξε πως οι ενέργειές του θα προκαλούσαν το διαχωρισμό των άλλων δημοκρατιών, τον εθνοτικό πόλεμο και τη διάλυση της Γιουγκοσλαβίας και ότι η Σερβία υπό το Μιλόσεβιτς θα μπορούσε να εξελιχθεί ακόμα και σε φασιστική δικτατορία. :
"'Ο Μιλόσεβιτς εξακολουθεί να έχει δυνατότητες ... Η φιλελευθεροποίηση που βλέπετε έχει κακό σκοπό, είναι συνέπεια του εθνικού ανταγωνισμού μεταξύ της Σερβίας και των άλλων δημοκρατιών, και τελικά η Γιουγκοσλαβία μπορεί να είναι σαν τη Βρετανική Κοινοπολιτεία, μια χαλαρή εμπορική συνομοσπονδία κρατών. Φοβάμαι ότι θα υπάρξουν εθνοτικοί πόλεμοι και εξεγέρσεις. Υπάρχει τόσο έντονο μίσος εδώ. '"
"'Ο αυταρχικός χαρακτήρας του Μιλόσεβιτς στη Σερβία προκαλεί πραγματικό διχασμό. Θυμηθείτε ότι ο Χέγκελ είπε ότι η ιστορία επαναλαμβάνεται ως τραγωδία και φάρσα. Αυτό που θέλω να πω είναι ότι όταν η Γιουγκοσλαβία διαλυθεί αυτή τη φορά, ο εξωτερικός κόσμος δεν θα παρέμβει όπως έκανε το 1914. ... Η Γιουγκοσλαβία είναι το εργαστήριο όλου του Κομμουνισμού. Η διάλυσή της θα προκαλέσει τη διάλυση της Σοβιετικής Ένωσης."
Από την άλλη κατηγορήθηκε από τους υποστηρικτές του Σλόμπονταν Μιλόσεβιτς και από κύκλους Σέρβων εθνικιστών ως προδότης των Σερβικών εθνικών συμφερόντων.
Το 1987 ο Τζίλας παραχώρησε συνέντευξη στο νεοσυντηρητικό περιοδικό Encounter σχετικά με τις οικονομικές και πολιτικές μεταρρυθμίσεις του Σοβιετικού ηγέτη Μιχαήλ Γκορμπατσώφ στη Σοβιετική Ένωση. Ο Τζίλας περιέγραψε τις ενέργειες του Γκορμπατσώφ ως "απόλυτη αναγκαιότητα. Επιτέλους συνειδητοποιήσαν ό, τι άλλοι κομμουνιστές στη Γιουγκοσλαβία, την Πολωνία, την Ουγγαρία, την Τσεχοσλοβακία και την Κίνα είχαν συνειδητοποιήσει πολύ νωρίτερα - δηλαδή ότι ο Κομμουνισμός δεν λειτουργεί. Δεν λειτουργεί ούτε στο οικονομικό επίπεδο, ούτε σε εκείνο της ικανοποίησης των βασικών ανθρώπινων αναγκών και ελευθεριών ... Ο Κομμουνισμός είναι ένα λείψανο του 19ου αιώνα και μια συνταγή για καταστροφή ""Djilas on Gorbachov", Encounter No. 23, Vol. 71. 1987. p. 4.
Απόψεις για την εθνότητα του Μαυροβουνίου
Ο Τζίλας ονομάστηκε από τους Σέρβους εθνικιστές ως «δημιουργός της ξεχωριστής εθνότητας του Μαυροβουνίου» (σε αντίθεση με τους Σέρβους). Σε συνέντευξή του στην εφημερίδα Borba, την 1η Μαΐου 1945, ο Τζίλας δήλωσε ότι «οι Μαυροβούνιοι προέρχονται από τη Σερβία» αλλά με την πάροδο του χρόνου εξελίχθηκαν σε ξεχωριστό έθνος και εθνοτική ομάδα. Συνέβαλε με το έργο του στη Μαυροβουνιακή λογοτεχνία και ιστοριογραφία. Αργότερα, από τα μέσα της δεκαετίας του '80, ο Τζίλας αναφερόταν στον εαυτό του ως "Σέρβο" (όπως και ο γεννημένος στο Βελιγράδι γιος του Αλέκσα, κοινωνιολόγος, απόφοιτος του Χάρβαρντ). Αφότου εγκατέλειψε το κόμμα, ο Τζίλας αρνιόταν ότι υπάρχει ξεχωριστή εθνοτική και εθνική ταυτότητα του Μαυροβουνίου, ειδικά στα βιβλία του Νιέγκος: Ποιητής-Πρίγκηπας-Επίσκοπος και Ανοδος και Πτώση.
Πηγές
Κατηγορία:Αντιφασίστες Κατηγορία:Παρτιζάνοι Κατηγορία:Αντιπρόεδροι της Γιουγκοσλαβίας Κατηγορία:Μαυροβούνιοι πολιτικοί Κατηγορία:Γιουγκοσλάβοι συγγραφείς Κατηγορία:Σοσιαλιστές Κατηγορία:Αντιφρονούντες
Πρωτάθλημα καλαθοσφαίρισης Α2 εθνικής κατηγορίας ανδρών 2016-2017
Το πρόγραμμα της αγωνιστικής δράσης περιέλαβε Κανονική Περίοδο των 30 Αγωνιστικών (2 Γύροι των 15 Αγωνιστικών), ενώ για δεύτερη συνεχόμενη χρονιά διεξήχθησαν διαδικασίες Play-Offs και Play-Outs.
Τον τίτλο του Πρωταθλητή της Α2 Εθνικής κατέκτησε ο Πανιώνιος Γ.Σ. Σμύρνης, το πρώτο τέτοιο τρόπαιο στην ιστορία της ομάδας.
Προκριματική Φάση
Μετά την ολοκλήρωση της αγωνιστικής περιόδου 2015-16 της Β' Εθνικής Κατηγορίας, την άνοδο στην Α2 Εθνική εξασφάλισαν απευθείας οι Πρωταθλητές καθενός από τους δύο Ομίλους του Πρωταθλήματος. Για να παραχωρηθεί ένα επιπλέον εισιτήριο διεξήχθη αγώνας μπαράζ μεταξύ των δύο ομάδων που είχαν καταλάβει τη δεύτερη θέση σε καθέναν από τους δύο βαθμολογικούς πίνακες. Αυτές ήταν ο Αμύντας Δάφνης-Υμηττού και η Α.Ε. Λάρισας στο Νότο και το Βορρά αντίστοιχα. Στον αγώνα που διεξήχθη στο ουδέτερο Κλειστό Γυμναστήριο της Αταλάντης, ο Αμύντας επικράτησε με σκορ 87-81.
Εφόσον προέκυπταν κενές θέσεις εκτός προγράμματος στην Α1 και την Α2 Εθνική, η ομάδα της Λάρισας ήταν η πρώτη επιλαχούσα για άνοδο. Ωστόσο, διεξήχθησαν προληπτικά επιπλέον αγώνες κατάταξης μεταξύ των τρίτων και τέταρτων των δύο Ομίλων για να καθοριστεί μια σειρά προτεραιότητας ανόδου σε περίπτωση εκτενέστερης ανάγκης. Σε αυτούς ο Γυμναστικός Λάρισας επικράτησε στο Κλειστό Γυμναστήριο Παπάγου του Ηρακλείου με σκορ 70-78 και ο Ιωνικός Νίκαιας νίκησε την Καστοριά με σκορ 62-60 στο Κλειστό Νέας Ιωνίας στο Βόλο.
Συμμετέχοντες
Βάσει της προκήρυξης της Ομοσπονδίας η Α2 Εθνική Κατηγορία για τη χρονιά αυτή φιλοξένησε 16 συλλόγους από ολόκληρη τη χώρα. Αυτοί συμμετείχαν επίσης στο θεσμό του Κυπέλλου Ελλάδος, ενώ δεν είχαν δικαίωμα συμμετοχής σε πανευρωπαϊκές διοργανώσεις.
Βάσει των αποτελεσμάτων της προηγούμενης περιόδου, 2015-16, στην Α1 Εθνική Κατηγορία αναμενόταν να ανέλθει ως δεύτερος στην τελική κατάταξη ο Φάρος Κερατσινίου. Εντούτοις ο τελευταίος εξέδωσε ανακοίνωση με την οποία γνωστοποίησε ότι δεν θα δήλωνε συμμετοχή στην κορυφαία κατηγορία, επικαλούμενος αδυναμία ανταπόκρισης στις οικονομικές απαιτήσεις της. Τη θέση του πήρε ο πρώτος επιλαχών μετά τη διαδικασία των Play-Offs, Προμηθέας Πατρών.
Ο Αρκαδικός και η Καβάλα δήλωσαν συμμετοχή στην Α2 Εθνική ως υποβιβασθέντες της προηγούμενης περιόδου από την Α1 Εθνική.
Στη θέση της Α.Ε. Λιβαδειάς που εξασφάλισε την παραμονή της την προηγούμενη χρονιά, συμμετοχή δήλωσε η νεοσύστατη Α.Ε. Χολαργού. Η τελευταία προέκυψε από απορρόφηση της Λιβαδειάς από τoν Κ.Ο. Χολαργού, ομάδα που την προηγούμενη χρονιά αγωνιζόταν στη Β' Εθνική Κατηγορία.
Μετά την ολοκλήρωση της περιόδου 2015-16 προβιβάστηκαν από τη Β' Εθνική οι Πρωταθλητές των δύο Ομίλων, Αίολος Αστακού (Βορράς) και Πανιώνιος (Νότος). Επίσης μέσω της διαδικασίας των προκριματικών ο δευτεραθλητής Νότου, Αμύντας Δάφνης-Υμηττού.
Τον Ιούλιο του 2016 η Ελληνική Ομοσπονδία Καλαθοσφαίρισης ανακοίνωσε ότι στην Α2 Εθνική θα συμμετείχαν 16 ομάδες αντί για 14 που αναμενόταν. Σαν αποτέλεσμα, οι επόμενες δύο επιλαχούσες ομάδες, όπως είχαν καθοριστεί από τα μπαράζ ανόδου της Β' Εθνικής, πήραν το πράσινο φως της συμμετοχής στην κατηγορία αυτή. Αυτές συμπτωματικά προέρχονταν αμφότερες από την πόλη της Λάρισας: Α.Ε.Λ. 1964 και Γ.Σ.Λ. 1928.
Στη διάρκεια του καλοκαιριού του 2016 προέκυψε κενή θέση στην Α1 Εθνική μετά την εθελοντική αποχώρηση της Νέας Κηφισιάς από τα επαγγελματικά Πρωταθλήματα. Προτεραιότητα για άνοδο στην κατηγορία είχε ο 4ος της προηγούμενης περιόδου Εθνικός Πειραιώς, ωστόσο η Ομοσπονδία αποφάσισε τελικά να προχωρήσει σε διαγωνισμό για Wild Card, προβιβάζοντας την ομάδα που θα κατέθετε τον πληρέστερο φάκελλο υποψηφιότητας. Η ομάδα που επιλέχθηκε ανάμεσα στις ενδιαφερόμενες ήταν η Δόξα Λευκάδας, τη θέση της οποίας στην Α2 πήρε η 4η επιλαχούσα ομάδα για άνοδο από τη Β' Εθνική, που ήταν εκείνη του Ηρακλείου.
Οι ομάδες που έλαβαν μέρος στο Πρωτάθλημα της Α2 Εθνικής την περίοδο 2016-17 ήταν αλφαβητικά οι παρακάτω:
<div class="references-small" style="font-size:85%; -moz-column-count:1; -webkit-column-count:1; column-count:1;"><i> α. Στις αρχές Δεκεμβρίου του 2016 οι προπονητές Σάββας Συμεωνίδης (Δούκας) και Γιάννης Τζήμας (Φάρος) αντάλλαξαν ομάδες. β. Στα μέσα Νοεμβρίου έλαβε τέλος η συνεργασία του Γ.Σ. Λάρισας με τον προπονητή Θανάση Μπουλιάκη. Την τεχνική ηγεσία του συλλόγου είχε μέχρι τα μέσα Φεβρουαρίου ο Στέφανος Πέρκος. Τη χρονιά ολοκλήρωσε ο Γιώργος Σκαραφίγκας. γ. Στα μέσα Νοεμβρίου, έπειτα από μια σειρά ανεπιτυχών αποτελεσμάτων, ο προπονητής του Ηρακλείου Βασίλης Ράλλης απομακρύνθηκε. Τον αντικατέστησε ο μέχρι πρότινος βοηθός του, Γιάννης Βισκαδουράκης. δ. Στα τέλη Φεβρουαρίου ο προπονητής της Καβάλας, Ηλίας Μωσαΐδης, εν μέσω αποχής των παικτών για λόγους που αφορούσαν τις πληρωμές τους, παρέδωσε τη σκυτάλη στον team manager της ομάδας Νίκο Πενταζίδη. ε. Το Παγκράτι καθοδήγησαν μέσα στη χρονιά οι παρακάτω προπονητές: Κώστας Κατωπόδης (2 φορές), Νίκος Λατρόβαλης, Παναγιώτης Κοντογιάννης, Γιώργος Λυτόπουλος. στ. Η Α.Ε. Χολαργού ξεκίνησε τη χρονιά με τον Κώστα Παπαμάρκο στον πάγκο, τον οποίο αντικατέστησε ο Μέμος Ιωάννου στα τέλη Οκτωβρίου. Στις αρχές Ιανουαρίου τη σκυτάλη πήρε ο Στέργιος Κουφός. </i>
Κανονική Περίοδος (Α' Φάση)
Η Κανονική Περίοδος του Πρωταθλήματος έλαβε χώρα από τις 8 Οκτωβρίου 2016 μέχρι τις 6 Μαΐου 2017. Τα σωματεία που έλαβαν μέρος αναμετρήθηκαν μεταξύ τους ανά ζεύγη από δύο φορές. Η κλήρωση για την κατάρτιση του προγράμματος διεξήχθη στις 7 Σεπτεμβρίου 2016 στην Αθήνα. Το πρόγραμμα και τα αποτελέσματα των αναμετρήσεων ήταν τα ακόλουθα:
Βαθμολογία
Μετά την ολοκλήρωση της Κανονικής Περιόδου ισοβαθμούσαν στην κορυφή της βαθμολογικής κατάταξης δύο ομάδες, ο Πανιώνιος και ο Ηρακλής. Τον τίτλο του Πρωταθλητή και το δικαίωμα απευθείας ανόδου στην Α1 Εθνική Κατηγορία (Basket League) αποδόθηκε εν τέλει στον Πανιώνιο, βάσει της σύγκρισης των μεταξύ τους αποτελεσμάτων.
Ένα δεύτερο εισιτήριο ανόδου στην Α1 Εθνική διεκδίκησαν οι ομάδες που κατέλαβαν τις θέσεις 2 έως 5 της κατάταξης μέσω της διαδικασίας των Play-Offs. Αυτές ήταν ο Ηρακλής (2), τα Εκπαιδευτήρια Δούκα (3), ο Φάρος Κερατσινίου (3) και ο Αίολος Αστακού (4).
Οι σύλλογοι που κατετάγησαν στις θέσεις 11 έως 14 προσπάθησαν να εξασφαλίσουν την παραμονή τους μέσω της διαδικασίας των Play-Outs. Αυτές ήταν ο Αρκαδικός (11), οι Μαχητές Δόξας Πεύκων (12), η Καβάλα (13) και το Ηράκλειο (14). Τέλος, δύο ομάδες αποχαιρέτησαν απευθείας την Κατηγορία, ο Γυμναστικός Λάρισας (15) και το Παγκράτι (16).
Play-Outs (Β' Φάση)
Στη φάση των Play-Outs συμμετείχαν οι ομάδες που κατετάγησαν στις θέσεις 11 έως 14 της βαθμολογικής κατάταξης, όπως διαμορφώθηκε μετά τη λήξη της κανονικής περιόδου. Η διαδικασία ξεκίνησε στις 10 Μαΐου και ολοκληρώθηκε στις 17 Μαΐου 2017. Μέσω αυτής ξεχώρισαν δύο επιπλέον ομάδες που υποβιβάστηκαν στη Β' Εθνική.
Από τη διαδικασία αυτή εξασφάλισε την παραμονή της η ομάδα κάθε ζεύγους που πέτυχε πρώτη τρεις νίκες επί της αντιπάλου της, μεταφέροντας παράλληλα και τα αποτελέσματα των μεταξύ τους αγώνων κατά την κανονική περίοδο. Οι αγώνες διεξηχθησαν εναλλάξ στις έδρες των δύο ομάδων, με την ομάδα που κατετάγη σε υψηλότερη θέση κατά την κανονική περίοδο να έχει και το πλεονέκτημα έδρας.
Το πρώτο ζευγάρι αποτέλεσαν ο Αρκαδικός (11) και το Ηράκλειο (14) καθένας από τους οποίους μετέφερε από μία εντός έδρας νίκη από την Κανονική Περίοδο (65-59 στην Κρήτη, 80-69 στην Τρίπολη). Στους δύο επόμενους αγώνες που ακολούθησαν ο Αρκαδικός κατάφερε να παραμείνει στην Κατηγορία σε βάρος του αντιπάλου του, έχοντας πετύχει δύο συνεχόμενες νίκες (72-65 στην Τρίπολη, 66-75 στην Κρήτη).
Το δεύτερο ζευγάρι σχημάτισαν οι Μαχητές Δόξας Πεύκων (12) και η Καβάλα (13), οι οποίες, επίσης, είχαν πετύχει από μία νίκη στην έδρα τους κατά την Κανονική Περίοδο (70-67 στα Πεύκα, 93-90 στην Καλαμίτσα). Στον πρώτο μεταξύ τους αγώνα οι Μαχητές επικράτησαν οριακά στην έδρα τους με σκορ 78-76. Στη συνέχεια απάντησε η Καβάλα με εντός έδρας νίκη με σκορ 72-65. Στον 5ο και καθοριστικό αγώνα οι Μαχητές πανηγύρισαν την παραμονή στην Κατηγορία με σκορ 67-61.
Συνοψίζοντας, τα Play-Outs δεν άλλαξαν τη σειρά της βαθμολογικής κατάταξης όπως αυτή είχε προκύψει από την Κανονική Περίοδο για της ομάδες των θέσεων 11 έως 14.
Play-Offs (Β' & Γ' Φάση)
Στη φάση των play-offs συμμετείχαν οι ομάδες που κατετάγησαν στις θέσεις 2 έως 5 της βαθμολογικής κατάταξης, όπως διαμορφώθηκε μετά τη λήξη της κανονικής περιόδου. Η διαδικασία ξεκίνησε στις 10 Μαΐου και ολοκληρώθηκε στις 24 Μαΐου. Χωρίστηκε σε δύο υπο-φάσεις / σειρές αγώνων. Μέσω αυτής οριστικοποιήθηκαν οι θέσεις 2-5 της τελικής βαθμολογίας και ξεχώρισε η μία επιπλέον ομάδα που θα ανερχόταν στην κορυφαία Κατηγορία.
Νικήτρια της πρώτης υπο-φάσης (Β' Φάσης) αναδείχτηκε η ομάδα κάθε ζεύγους που πέτυχε πρώτη τρεις νίκες επί της αντιπάλου της, μεταφέροντας παράλληλα και τα αποτελέσματα των μεταξύ τους αγώνων κατά την κανονική περίοδο. Οι αγώνες διεξηχθησαν εναλλάξ στις έδρες των δύο ομάδων, με την ομάδα που κατετάγη σε υψηλότερη θέση κατά την Κανονική Περίοδο να έχει και το πλεονέκτημα έδρας.
Το πρώτο ζευγάρι της Β' Φάσης συνέθεσαν ο Ηρακλής Θεσσαλονίκης (2) και ο Αίολος Αστακού (5), καθένας από τους οποίους είχε αναδειχθεί νικητής στην έδρα του στην Κανονική Περίοδο (70-62 στον Αστακό, 68-66 στη Θεσσαλονίκη). Στον πρώτο μεταξύ τους αγώνα στο Ιβανώφειο, ο «Γηραιός» νίκησε με σκορ 82-64. Ο Αίολος κατάφερε, στη συνέχεια, να ισοφαρίσει τη σειρά στην έδρα του με νίκη 73-64. Στον τελευταίο και καθοριστικό αγώνα ο Ηρακλής κέρδισε το δικαίωμα συμμετοχής στην επόμενη φάση νικώντας με σκορ 68-60.
Στη Β' Φάση τέθηκαν επίσης αντιμέτωποι τα Εκπαιδευτήρια Δούκα (3) και ο Φάρος Κερατσινίου (4). Και πάλι στην Κανονική Περίοδο είχε κάθε φορά κερδίσει η γηπεδούχος ομάδα (74-67 στο Μαρούσι, 96-83 στο Κερατσίνι). Στα πλαίσια των Play-Offs, όμως, ο Φάρος κυριάρχησε σπάζοντας αρχικά την έδρα του αντιπάλου με σκορ 67-75 και, ακολούθως, διπλασιάζοντας τις νίκες του στη δική του έδρα με σκορ 93-83.
Στην Γ' Φάση, την άνοδο στην κορυφαία κατηγορία διεκδίκησαν ο Ηρακλής Θεσσαλονίκης (2) και ο Φάρος Κερατσινίου (4). Και αυτή η σειρά ξεκίνησε ισόπαλη, εφόσον οι δύο ομάδες είχαν προστατεύσει την έδρα τους στην Κανονική Περίοδο (101-97 στο Ιβανώφειο, 87-78 στο Κερατσίνι). Ο Φάρος τελικά διατήρησε το αήττητο στη διαδικασία των Play-Offs βγαίνοντας δύο φορές νικητής, 70-79 εκτός έδρας και 86-75 εντός έδρας, αχρηστεύοντας το πλεονέκτημα έδρας του Ηρακλή.
Ατομικές Διακρίσεις
Οι κορυφαίοι αθλητές σε εννιά βασικές στατιστικές κατηγορίες κατά τη λήξη της κανονικής περιόδου ήταν οι ακόλουθες:
Προφίλ Πρωταθλητή
Πρόεδρος του διοικητικού συμβουλίου του συλλόγου ήταν ο Ίων Βαρουξάκης. Άμεσοι συνεργάτες του πρώτου προπονητή διετέλεσαν οι Δημήτρης Μισιακός και Κώστας Σίσκος. Φυσιοθεραπευτής ήταν ο Κώστας Ροτζιώκος και φροντιστής ο Γιάννης Φραγκούλης. Χρέη team manager εκτελούσε ο Χρήστος Χριστοδούλου, ενώ τον ρόλο του αθλητικού διευθυντή ανέλαβε ο Σταύρος Ελληνιάδης.
Εξωτερικοί σύνδεσμοι
Κατηγορία:Α2 εθνική κατηγορία καλαθοσφαίρισης ανδρών Πρωταθλημα Ελλαδος Α2 Ανδρών 2016 2017 Πρωταθλημα Ελλαδος Α2 Ανδρών 2016 2017
Διοικητική διαίρεση της Δομινικανής Δημοκρατίας
thumb|right|300px|Οι περιφέρειες της Δομινικανής Δημοκρατίας thumb|right|300px|Οι Επαρχίες της Δομινικανής Δημοκρατίας
Η Δομινικανή Δημοκρατία διαιρείται σε 3 γεωγραφικές περιφέρειες, 10 υποπεριφέρειες, 31 επαρχίες και επιμέρους σε δήμους.
Κατηγορία:Γεωγραφία της Δομινικανής Δημοκρατίας
2641 Λίπσουτς
Ο Λίπσουτς (Lipschutz) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1949 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού γεωχημικού και κοσμοχημικού Μάικλ Λίπσουτς (Michael E. Lipschutz).
Φυσικά χαρακτηριστικά
Τα φυσικά χαρακτηριστικά του Λίπσουτς είναι άγνωστα.
Εξωτερικοί σύνδεσμοι-πηγές
Λιπσουτς
Γλώσσα Ντοτελί
Η Ντοτελί ή Ντοτιαλί (डोटेली) είναι Ινδοάρια γλώσσα που ομιλείται από περίπου 800.000 άτομα, από τους οποίους οι περισσότεροι ζουν στο Νεπάλ. Παραδοσιακά θεωρείται ως δυτική διάλεκτος των Νεπαλικών και γράφεται στο Ντεβανάγκαρι. Σύμφωνα με το Άρθρο 1, Παράγραφος 6 του Συντάγματος του Νεπάλ του 2072 (2015) έχει επίσημο καθεστώς στο Νεπάλ. Έχει τέσσερις κύριες διαλέκτους, τις Μπαϊταντέλι, Νεπαλικά Μπατζάνγκκι, Νταρτσούλι και Ντοτελί. Η αμοιβαία κατανόηση ανάμεσα σε αυτές τις διαλέκτους είναι υψηλή και κάθε ομιλητής μιας διαλέκτου μπορεί να συνεννοηθεί με τον ομιλητή μιας άλλης διαλέκτου. Η Ντοτελί συνδέεται στενά με τις διαλέκτους Ατσχαμέλι και Μπατζουρέλι των νεπαλικών.Επιπλέον, η προφορά της γλώσσας μοιάζει αρκετά με τη διάλεκτο Τζούμλι των νεπαλικών.
Εξωτερικοί σύνδεσμοι
Κατηγορία:Γλώσσες του Νεπάλ
Μαρκόπουλο
Με το όνομα Μαρκόπουλο μπορεί να αναφέρονται οι τοποθεσίες:
Sola scriptura
Το Sola scriptura είναι θεολογικό δόγμα που διατηρείται από ορισμένες προτεσταντικές χριστιανικές δοξασίες και θέτει τις χριστιανικές γραφές ως τη μοναδική αλάνθαστη πηγή εξουσίας για τη χριστιανική πίστη.
Το δόγμα αυτό απορρίπτει οποιανδήποτε δευτερεύουσα εξουσία δεν πηγάζει από την αλάνθαστη και θεόπνευστη, όπως διατείνεται, Αγία Γραφή. Επομένως, όλη η δευτερεύουσα εξουσία προέρχεται από την εξουσία των γραφών και επομένως υπόκειται σε μεταρρύθμιση σε σύγκριση με τη διδασκαλία της Αγίας Γραφής. Τα εκκλησιαστικά συμβούλια, οι ιεροκήρυκες, η ιδιωτική αποκάλυψη ή ακόμη και ένα μήνυμα που φέρεται να προέρχεται από έναν άγγελο ή έναν απόστολο δεν θεωρούνται έγκυρα.
Ο Αγγλικανισμός και ο Μεθοδισμός, υποστηρίζουν το δόγμα Prima Scriptura. , βασισμένο στην παράδοση, τη λογική και την εμπειρία.
Νήσοι Μικρές Σούνδες
Οι Νήσοι Μικρές Σούνδες (ινδ. Kepulauan Nusa Tenggara) είναι σύμπλεγμα νησιών στο Ινδονησιακό Αρχιπέλαγος. Σχηματίζουν μαζί με τις Νήσους Μεγάλες Σούνδες τις Νήσους Σούνδες
Το σύμπλεγμα περιλαμβάνει έξι μεγάλα νησιά και δεκάδες μικρότερα, τα περισσότερα εκ των οποίων βρίσκονται ανατολικά της Ιάβας. Συνολικά έχουν έκταση 87.700 τ.χλμ και 12 εκατομμύρια κατοίκους. Τα μεγαλύτερα νησιά (από τα δυτικά προς τα ανατολικά) είναι τα εξής:
Το μεγαλύτερο μέρος τους ανήκει στην Ινδονησία, ενώ το ανατολικό τμήμα του Τιμόρ σχηματίζει το κράτος του Ανατολικού Τιμόρ.
Εξωτερικοί σύνδεσμοι
Κατηγορία:Νησιωτικά συμπλέγματα Κατηγορία:Νησιά της Ινδονησίας
Κύπελλο Γ΄ κατηγορίας και Επίλεκτης κατηγορίας ΣΤΟΚ 2017-18
Το Κύπελλο Γ΄ κατηγορίας και Επίλεκτης κατηγορίας ΣΤΟΚ 2017-18 ήταν η 10η έκδοση του Κυπέλλου Γ΄ κατηγορίας και Επίλεκτης κατηγορίας ΣΤΟΚ. Το κύπελλο κατέκτησε ο Ονήσιλος Σωτήρας 2014 για πρώτη φορά στην ιστορία του.
Σύστημα διεξαγωγής
Στο Κύπελλο Γ΄ κατηγορίας και Επίλεκτης κατηγορίας ΣΤΟΚ 2017-18 είχαν δικαίωμα συμμετοχής μόνο οι ομάδες της Γ΄ κατηγορίας 2017-18 και της Επίλεκτης κατηγορίας ΣΤΟΚ 2017-18 (σύνολο 30 ομάδες), κάθε μια εκ των οποίων αποφασίζει κατά πόσον θα δηλώσει συμμετοχή στη διοργάνωση. Δήλωσαν συμμετοχή οι 22 από τις 30 ομάδες.
Διεξήχθη σε 4 γύρους. Στον Α΄ γύρο και στα προημιτελικά έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.
Στα ημιτελικά έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.
Ο τελικός ήταν μονός.
Α΄ γύρος
Στον Α΄ γύρο συμμετείχαν 12 από τις 22 ομάδες. Οι υπόλοιπες 10 προκρίθηκαν στον Β΄ γύρο χωρίς αγώνα.
Β΄ γύρος
Στον Β΄ γύρο συμμετείχαν 6 ομάδες που προκρίθηκαν από τον Α΄ γύρο και οι 12 ομάδες που προκρίθηκαν χωρίς αγώνα.
Προημιτελικά
Στην προημιτελική φάση συμμετείχαν οι δύο ομάδες που προκρίθηκαν από τον Β΄ γύρο.
Δείτε επίσης
Κατηγορία:Κύπελλο Γ΄ κατηγορίας και Επίλεκτης κατηγορίας ΣΤΟΚ Κατηγορία:Εγχώρια ποδοσφαιρικά κύπελλα 2017-2018
Vintage (συγκρότημα)
Οι Vintage (Ρωσικά: Винтаж) είναι ρωσικό συγκρότημα που σχηματίστηκε το 2006, με καταγωγή από Μόσχα. Έχουν τραγούδια με ρωσικούς και αγγλικούς στοίχους.
Μέλη
Τωρινά μέλη
Άννα Πλετνιόβα
Αλεξέι Ρομάνοφ
Πρώην μέλη
Κόνραντ Α. Νέρβιγκ
Ο Κόνραντ Αλμπίνους Νέρβιγκ (αγγλικά: Conrad Albinus Nervig, 24 Ιουνίου 1889 - 26 Νοεμβρίου 1980) ήταν Αμερικανός μοντέρ, που συμμετείχε σε 81 ταινίες. Η καριέρα του ξεκίνησε το 1922, στην εταιρεία Goldwyn Pictures, και παρέμεινε στην εταιρεία και μετά, όπου έγινε Metro-Goldwyn-Mayer (1924), στην οποία παρέμεινε έως το τέλος της καριέρας του, το 1954. Υπήρξε υποψήφιος για τρία Όσκαρ Καλύτερου Μοντάζ, λαμβάνοντας τα δύο. Μάλιστα, ήταν ο πρώτος που έλαβε το εν λόγω Όσκαρ, με τη δουλειά του στο έργο Eskimo (1934). Το δεύτερο το πήρε μαζί με τον Ραλφ Ε. Γουίντερς, για την ταινία Οι Θησαυροί του Σολομώντος (1950), ενώ η τρίτη του υποψηφιότητα ήταν για το Υπό την σκιάν της λαιμητόμου (1935).
Vintage (συγκρότημα)
Μέλη
Μία
Σβετλάνα Ιβάνοβα
Δισκογραφία
Στούντιο άλμπουμς Singles
Εξωτερικοί σύνδεσμοι
Κατηγορία:Ρωσικά μουσικά συγκροτήματα
Θεωρία σκέδασης
Στη φυσική και τα μαθηματικά, η θεωρία σκέδασης αποτελεί ένα θεωρητικό εργαλείο διερεύνησης του τρόπου με τον οποίο σκεδάζονται σωματίδια και κύματα. Η θεωρία σκέδασης έχει ευρύ φάσμα εφαρμογών, από τον τρόπο με τον οποίο αλληλεπιδρούν μακροσκοπικά αντικείμενα όπως μπάλες του μπιλιάρδου μέχρι την σκέδαση ηλιακού φωτός από τα μόρια της ατμόσφαιρας (σκέδαση Ρέιλι). Αυστηρότερα, η θεωρία σκέδασης ασχολείται με τη μελέτη των διαφορικών εξισώσεων που διέπουν τα διάφορα φαινόμενα σκέδασης.
Υπάρχουν δύο διαφορετικοί τρόποι να αντιμετωπίσει κανείς ένα πρόβλημα σκέδασης — ο ευθύς και ο αντίστροφος. Ο πρώτος τρόπος ασχολείται με τη μελέτη του τρόπου διανομής της ροής των σκεδαζόμενων κυμάτων/σωματιδίων στο χώρο γνωρίζοντας τα φυσικά χαρακτηριστικά του σκεδαστή. Ο δεύτερος τρόπος ασχολείται με τον καθορισμό των φυσικών χαρακτηριστικών του σκεδαστή (π.χ. μέγεθος, εσωτερική δομή) βάσει του τρόπου με τον οποίο διανέμεται η ροή σκεδαζόμενων κυμάτων/σωματιδίων στο χώρο.
Η θεωρία σκέδασης έχει εφαρμογές σε πολλούς κλάδους της σύγχρονης επιστήμης, όπως είναι ο ηχοεντοπισμός, ο ραδιοεντοπισμός, η γεωφυσική, η ακτινοδιαγνωστική και η κβαντική θεωρία πεδίου.
Θεωρία σκέδασης στη φυσική
Η θεωρία σκέδασης εφαρμόζεται στη μελέτη διαφόρων φυσικών φαινομένων που εμφανίζονται στη φύση, όπως
Κατηγορία:Κβαντική μηχανική
Προεδρία της Βοσνίας και Ερζεγοβίνης
Η Προεδρία της Βοσνίας και Ερζεγοβίνης ( Σερβοκροατικά : Predsjedništvo Bosne i Hercegovine / Предсједништво Босне и Херцеговине) είναι το τριμελές σώμα το οποίο λειτουργεί συλλογικά ως αρχηγός του κράτους της Βοσνίας - Ερζεγοβίνης.
Σύμφωνα με το άρθρο Ε' του Συντάγματος της Βοσνίας - Ερζεγοβίνης, η Προεδρία αποτελείται από τρία μέλη: έναν Βόσνιο, έναν Σέρβο και έναν Κροάτη. Ο Βόσνιος και ο Κροάτης εκλέγονται από την ενιαία εκλογική περιφέρεια της Ομοσπονδίας της Βοσνίας και Ερζεγοβίνης, ενώ ο Σέρβος εκλέγεται από τους ψηφοφόρους της Σερβικής Δημοκρατίας της Βοσνίας.
Τα τρία εκλεγμένα μέλη διατελούν μία τετραετή θητεία. Έκαστο μέλος μπορεί να υπηρετήσει για μέχρι και δύο διαδοχικές θητείες, αλλά δεν υπάρχει περιορισμός στον συνολικό αριθμό των θητειών.
Ένα από τα τρία μέλη ορίζεται ως Προεδρεύων. Η θέση του Προεδρεύοντος είναι κυλιόμενη και περνά δύο φορές από καθένα από τα τρία μέλη, με περίοδο εναλλαγής οκτώ μήνες. Πρώτος Προεδρεύων της τετραετούς θητείας γίνεται ο υποψήφιος με τις περισσότερες ψήφους.
Εξουσίες, καθήκοντα και ευθύνες
Η Προεδρία είναι αρμόδια για:
Παραπομπές
Κατηγορία:Κυβέρνηση της Βοσνίας και Ερζεγοβίνης Κατηγορία:Πολιτική της Βοσνίας και Ερζεγοβίνης
Σβεντόγι
Ο Σβεντόγι (λιθουαν. Šventoji = «ιερός») είναι ο μακρύτερος ποταμός του οποίου ολόκληρη η διαδρομή βρίσκεται μέσα στην επικράτεια της Λιθουανίας. Είναι επίσης ο μεγαλύτερος παραπόταμος του Neris, έχοντας μήκος 246 χιλιόμετρα. Πηγάζει από τη λίμνη Σαμάνις σε υψόμετρο 225 μέτρα πάνω από την επιφάνεια της θάλασσας, στο Περιφερειακό Πάρκο Gražutė, και εκβάλλει στον Νέρις κοντά στην πόλη Γιόναβα.
Ο Σβεντόγι διέρχεται από τις πόλεις Ανικστσιάι, Καβάρσκας και Ουκμεργκέ. Το 1963-1964 κτίσθηκε ένα φράγμα κοντά στο Καβάρσκας προκειμένου να τροφοδοτήσει τον ποταμό Νεβέζις με νερό από τον Σβεντόγι. Αυτό το φράγμα δεν χρησιμοποιείται πλέον, καθώς είναι αναποτελεσματικό και παραβιάζει τις περιβαλλοντικές ρυθμίσεις της Ευρωπαϊκής Ενώσεως. Νωρίτερα, το 1959, είχε κτισθεί πάνω στον Σβεντόγι το (μεγαλύτερο του προαναφερθέντος) φράγμα Ανταλιέπτε, που δημιούργησε τον Ταμιευτήρα Ανταλιέπτε, τη δεύτερη μεγαλύτερη τεχνητή λίμνη στη Λιθουανία.
Παραπόταμοι
Οι ακόλουθοι ποταμοί είναι παραπόταμοι του Σβεντόγι (κατά σειρά από την πηγή προς την εκβολή):
Παραπομπές
Σβεντογι
2642 Βεσάλιος
Ο Βεσάλιος (Vesale) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1961 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του προς τιμή του Ανδρέα Βεσάλιου. Δεν πρέπει να συγχέεται με τον αστεροειδή 2599 Βέσελι.
Φυσικά χαρακτηριστικά
Τα κυρίως φυσικά χαρακτηριστικά του Βεσάλιου είναι άγνωστα. Ο Βεσάλιος περιστρέφεται γύρω από τον εαυτό του μία φορά κάθε 5 ώρες και 34 λεπτά.
Εξωτερικοί σύνδεσμοι
Βεσαλιος
Παραλία Ραχών Φθιώτιδας
Η Παραλία Ραχών είναι παραθαλάσσιο χωριό της Στερεάς Ελλάδας στην Περιφερειακή Ενότητα Φθιώτιδας σε υψόμετρο 5 μέτρα.
Γεωγραφία - Ιστορία
Η Παραλία Ραχών βρίσκεται στα βόρεια παράλια του Μαλιακού κόλπου σε απόσταση 16 χλμ. Α. από τη Στυλίδα (έδρα του δήμου) και 32 χλμ. Α. από τη Λαμία ενώ στη βόρεια άκρη της περνάει ο Αυτοκινητόδρομος 1. Αποτελεί δημοφιλή τουριστικό προορισμό της ευρύτερης περιοχής αφού διαθέτει πολλά ξενοδοχειακά καταλύματα (ξενοδοχεία, ενοικιαζόμενα, κάμπινγκ), κέντρα εστίασης και διασκέδασης. Στο κέντρο του παραλιακού μετώπου του χωριού υπάρχει λιμενοβραχίονας που εξυπηρετεί αρκετές βάρκες, σκάφη, επαγγελματικά αλιευτικά καθώς και τουριστικά μικρά πλοιάρια ενώ ανατολικά είναι ο Ναυτικός Όμιλος Ραχών. Στην ανατολική πλευρά είναι η αμμώδης παραλία της με ένα τμήμα της οργανωμένο και με υποδομές εξυπηρέτησης των λουομένων. Αναφέρεται ως ξεχωριστός οικισμός επίσημα το 1928 να προσαρτάται στον τότε κοινότητα Ραχών. Σύμφωνα με το Πρόγραμμα «Καλλικράτης» μαζί με τις Ράχες, τους Φούρνους και τη Φτιλιά αποτελούν την τοπική κοινότητα Ραχών η οποία υπάγεται στη δημοτική ενότητα Πελασγίας του Δήμου Στυλίδας και σύμφωνα με την απογραφή του 2011 έχει πληθυσμό 541 κατοίκους.
Παραπομπές
Κατηγορία:Δήμος Στυλίδας Κατηγορία:Χωριά του νομού Φθιώτιδας
Γκραφφινιάνα
Η Γκραφφινιάνα (ιταλικά: Graffignana) είναι ιταλικός δήμος στην Επαρχία του Λόντι, στην περιφέρεια της Λομβαρδίας.
Δημογραφία
Ιστορικά δεδομένα πληθυσμού:
Εξωτερικοί σύνδεσμοι
Κατηγορία:Δήμοι της Επαρχίας του Λόντι
Athens Airways
Η Athens Airways ή Αθηναϊκές Αερογραμές ήταν ελληνική αεροπορική εταιρεία που ιδρύθηκε το 2008 και δραστηριοποιούνταν σε δρομολόγια εντός του ελλαδικού χώρου. Η εταιρεία παρέδωσε την άδεια λειτουργίας της στην Υπηρεσία Πολιτικής Αεροπορίας στις 31 Ιανουαρίου 2011, σταματώντας και επίσημα τη λειτουργία της. Ήταν η τρίτη ελληνική αεροπορική εταιρεία μετά τις Olympic Air και Aegean Airlines που εκτελούσε τακτικά δρομολόγια εσωτερικού.
Ιστορία
Η εταιρεία ιδρύθηκε στις αρχές του 2008, με την πρώτη πτήση της να γίνεται στις 31 Ιανουαρίου 2009 από το Διεθνές αεροδρόμιο Αθηνών "Ελευθέριος Βενιζέλος" προς Αλεξανδρούπολη. Στην πρώτη πτήση της εταιρείας προς Μυτιλήνη επέβαινε ο Οικουμενικός Πατριάρχης Βαρθολομαίος και ο Αρχιεπίσκοπος Ιερώνυμος Β'. Η εταιρεία υπέβαλε επίσης μέσα στο 2009 πρόταση εξαγοράς των Ολυμπιακών Αερογραμμών (Ο.Α.), η οποία όμως κρίθηκε πολύ χαμηλή και δεν έγινε δεκτή. Ιδιοκτήτης και διευθύνων σύμβουλος της εταιρείας ήταν ο επιχειρηματίας Σάκης Ανδριανόπουλος.